ભારતીય સેનામાં પિનાકના બન્ને વર્ઝન્સ સાથે જ રહેશે. પિનાક – II એ સચોટ નીશાન અને સર્વનાશ માટે વધુ ઉપયોગમાં લેવાશે. પિનાક આર્ટિલરી રોકેટ સિસ્ટમ Shoot & Scoot મતલબ ફાયર – મિસાઈલનો મારો કરો અને સ્થાન બદલતા રહો. આ એટલે જરૂરી છે કે દુશ્મનની આર્ટીલરી ગન્સ આને પ્રતિ-હુમલો ન કરી શકે. અને આ Shoot & Scoot માટે સ્વદેશમાં જ નિર્મિત 12 ટન વહન ક્ષમતા વાળું 8×8 TATRA by BEML – Bharat Earth Movers Ltd. દ્વારા નિર્મિત ટ્રક ઉપયોગમાં લેવાય છે. એના એક કાફલામાં કુલ 6 વાહનો હોય છે. 12 રોકેટ્સ, અન્ય રોકેટ્સ (જે ખાલી થયેલા રોકેટ્સના સ્લોટને ભરવા માટે વપરાશે) માટે ત્રણ ટ્રક્સ, એડવાન્સ્ડ રેડાર સીસ્ટમ અને કમાન્ડ કન્ટ્રોલ – જનરેટર સાથે. આમ એક કાફલામાં કુલ 72 રોકેટ્સ હોય છે અને એ તમામ 44 સેકન્ડસની અંદર છોડી શકાય એ પ્રકારે સીસ્ટમ સક્ષમ છે. એડવાન્સ્ડ કોમ્પ્યુટર અને એના પ્રોગ્રામને કારણે દરેક રોકેટ્સને અલગ અલગ ટારગેટ પર છોડી શકાય છે.